CELEX: 32004D0464
Language: lv
Date: 2004-04-29 00:00:00
Title: Komisijas Lēmums (2004. gada 29. aprīlis), ar ko pieņem pārejas posma pasākumus par labu dažiem Latvijas dzīvnieku blakusproduktu pārstrādes uzņēmumiem (izziņots ar dokumenta numuru C(2004) 1739)Dokuments attiecas uz EEZ

Svarīgs juridisks paziņojums

|

32004D0464

Oficiālais Vēstnesis L 156 , 30/04/2004 Lpp. 0142 - 0144

		Komisijas Lēmums(2004. gada 29. aprīlis),ar ko pieņem pārejas posma pasākumus par labu dažiem Latvijas dzīvnieku blakusproduktu pārstrādes uzņēmumiem(izziņots ar dokumenta numuru C(2004) 1739)(Dokuments attiecas uz EEZ)(2004/464/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu, un jo īpaši tā 2. panta 3. punktu,ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu, un jo īpaši tā 42. pantu,tā kā:(1) Eiropas Parlamenta un Padomes Regula (EK) Nr. 1774/2002 [1] nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam. Tajā ir paredzētas strukturālas prasības, kas piemērojamas uzņēmumiem, kuros apstrādā 1., 2. un 3. kategorijas materiālu.(2) Lai veicinātu pāreju no Latvijā esošā režīma uz tādu, ko nosaka Kopienas tiesību akti veterinārijas jomā, pārejas pasākumi, kas paredzēti Pievienošanās akta VIII pielikumā, paredz uzņēmumiem papildu laiku, lai izlabotu strukturālās nepilnības, bet ierobežo minēto uzņēmumu darbību, ļaujot tiem pārstrādāt tikai 3. kategorijas materiālu, kas noteikts Regulā (EK) Nr. 1774/2002.(3) Komisijas Lēmumā 2004/476/EK [2], ar ko groza 2003. gada Pievienošanās akta VIII pielikuma B papildinājumu, iekļaujot dažus Latvijas dzīvnieku izcelsmes blakusproduktu pārstrādes uzņēmumus to uzņēmumu sarakstā, kam piešķirts pārejas posms, papildinājuma sarakstā ir iekļauti vēl seši uzņēmumi.(4) Ir lietderīgi šiem uzņēmumiem un vienam sarakstā jau esošam uzņēmumam paredzēt izņēmumu no darbības ierobežojuma, lai novērstu jo īpaši negatīvās sanitārās sekas, kas varētu rasties, ja uzņēmumiem būtu jāaptur sava darbība.(5) Ņemot vērā modernizācijā daudz sasniegto un to, ka šis pārejas posma pasākums ir piešķirts izņēmuma kārtā, to piemēro līdz 2004. gada 31. decembrim un pēc šīs dienas vairs nepagarina.(6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,IR PIEŅĒMUSI ŠĀDU LĒMUMU.1. pantsAtkāpjoties no Pievienošanās akta VIII pielikuma 4. nodaļas B iedaļas I apakšiedaļas 2. punkta b) apakšpunkta, šā lēmuma pielikumā minētie uzņēmumi drīkst turpināt pārstrādāt Regulā (EK) Nr. 1774/2002 noteikto 1. un 2. kategorijas materiālu saskaņā ar pielikumu un vēlākais līdz 2004. gada 31. decembrim.2. pantsŠis lēmums stājas spēkā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līguma spēkā stāšanās dienā un saskaņā ar to.3. pantsŠis lēmums ir adresēts dalībvalstīm.Briselē, 2004. gada 29. aprīlīKomisijas vārdā —Komisijas loceklisDavid Byrne[1] OV L 273, 10.10.2002., 1. lpp.[2] OV L 160, 30.4.2004., 88. lpp.--------------------------------------------------PIELIKUMSNr. | Veterinārā apstiprinājuma numurs | Uzņēmuma nosaukums un adrese | Tā materiāla kategorija, ko atļauts pārstrādāt | Prasību izpildes termiņš |1. kategorija | 2. kategorija |1. | 018409 | Balticovo, Holding company Iecavas pagasts, Bauskas rajons, LV-3913 | | x | 31.12.2004. |2. | 018675 | GP Ādaži, Holding company Ādažu pagasts, Rīgas rajonst, LV-2164 | x | x | 31.12.2004. |3. | D18728 | R- Soft Ražotājs LTD "Abava", Pūres pagasts, Tukuma rajons, LV- 3124 | | | 31.12.2004. |4. | 018674 | Putnu fabrika "Ķekava" Holding company Ķekavas pagasts, Rīgas rajons LV-2123 | | x | 31.12.2004. |5. | 018191 | Saldus gaļas kombināts LTD Saldus pagasts, Saldus rajons, LV-3862 | x | x | 31.12.2004. |6. | 019196 | Lielzeltiņi LTD Ceraukstes pagasts, Bauskas rajons, LV-3908 | | x | 31.12.2004. |7. | 007525 | Triāls Valmiera SH sub.branch LTD Rūpniecības iela 1, Valmiera, LV-4201 | x | x | 31.12.2004. |--------------------------------------------------